Etter krigen ble han snart kjent som en autoritet på sjakkåpninger. Han deltok på en lang rekke turneringer uten å nå helt opp den absolutte verdenstoppen. I Budapest 1921 ble han nummer to etter Alekhin og vant det tyske sjakkmesterskapet i Frankfurt 1923, samme år vant han over Alekhin, Bogoljubov og Réti i Margate. I Meran 1924 gikk han seirende ut foran Spielmann og Rubinstein og delte førsteplassen med Mario Monticelli i Budapest 1926. I Wien vant han 1927 og delte førsteplassen i 1928 og 1933. I 1933 vant han dessuten en turnering i Ostrava.